**Ministru kabineta rīkojuma projekta „Grozījumi darbības programmas „Uzņēmējdarbība un inovācijas” papildinājumā” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta (turpmāk – MK) rīkojuma projekts „Grozījumi darbības programmas „Uzņēmējdarbība un inovācijas” papildinājumā” (turpmāk – rīkojuma projekts) ir izstrādāts saskaņā ar MK 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2014.gada 29.jūlija rīkojumu nr.381 darbības programmas „Uzņēmējdarbība un inovācijas” papildinājumā (turpmāk – 2.DPP) tika veikti grozījumi, kas noteica 2.1.1.3.3.apakšaktivitātes „Zinātnisko institūciju institucionālās kapacitātes attīstība” (turpmāk– 2.1.1.3.3.apakšaktivitāte) mērķi, atbalsta veidu, mērķa grupu, finansējuma saņēmējus, projektu maksimālo attiecināmo izmaksu apmēru, atlases veidu un pieejamo Eiropas Reģionālās attīstības fonda (turpmāk - ERAF) finansējuma apmēru. Uzraudzības rādītāji 2.1.1.3.3.apakšaktivitātei 2.DPP netika noteikti.  Saskaņā ar 2.DPP 25.2 punktu, 2.1.1.3.3.apakšaktivitātes mērķis ir nodrošināt zinātnisko institūciju strukturālo reformu īstenošanu zinātnes ārējā izvērtējuma rekomendāciju ieviešanai, tai skaitā zinātnisko institūciju konsolidācijas pasākumu īstenošanai, vienlaikus sekmējot konkurētspējīgāko zinātnisko institūciju labāku pārvaldību un efektivitāti.  Ministru kabineta noteikumu projekta „Noteikumi par darbības programmas “Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība”” starpinstitucionālās saskaņošanas laikā Izglītības un zinātnes ministrija secinājusi, ka nepieciešams precizēt 2.1.1.3.3.apakšaktivitātes mērķi, neparedzot, ka sekmēta tiks tikai konkurētspējīgāko zinātnisko institūciju labāka pārvaldība un efektivitāte, jo 2.1.1.3.3.apakšaktivitātes ietvaros atbalsts tiks sniegts arī universitātēm kā zināšanu centriem, kas zinātnes ārējā novērtējumā nav saņēmušas novērtējumu „4” vai „5”, kā arī veikt redakcionālus precizējumus mērķa formulējumā.  MK 2014.gada 21.oktobra sēdē tika izskatīts informatīvais ziņojums „Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu”, kurā tika ietverti 2.1.1.3.3.apakšaktivitātes ieviešanas nosacījumi, tai skaitā zinātniskajām institūcijām pieejamā finansējuma struktūra un piešķīruma mehānismi. Atšķirībā no sākotnēji plānotajiem 2.1.1.3.3.apakšaktivitātes ieviešanas nosacījumiem, Izglītības un zinātnes ministrija secinājusi, ka 2.1.1.3.3.apakšaktivitātes ietvaros projektus var īstenot arī partnerībā ar vienu vai vairākām zinātniskajām institūcijām. Līdz ar to kopējais projekta maksimālo attiecināmo izmaksu apmērs ietvers arī sadarbības partnera vai partneru apakšprojekta finansējumu un tāpēc nepieciešams palielināt maksimālo attiecināmo izmaksu apmēru. Pieejamā finansējuma aprēķinu rezultātā Izglītības un zinātnes ministrija secinājusi, ka 2.DPP nepieciešams palielināt 2.1.1.3.3.apakšaktivitātei noteikto projektu maksimālo attiecināmo izmaksu apmēru no 1 500 000 *euro* līdz2 500 000 *euro*.  Saskaņā ar MK 2014.gada 17.jūnija sēdes protokollēmuma (protokols Nr.33 60.§) 5.punktu noteikts, ka Ministru kabineta 2012.gada 8.maija sēdes protokollēmuma (prot. Nr.25 26.§) „Informatīvais ziņojums „Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.gada plānošanas perioda aktivitātēs”” 7.punktā noteiktais ierobežojums attiecībā uz neatbilstību un lauzto līgumu ietvaros atbrīvoto finansējumu nav attiecināms uz Izglītības un zinātnes ministrijas ieviestajām aktivitātēm darbības programmas „Uzņēmējdarbība un inovācijas” 2.1.1.pasākuma “Zinātne, pētniecība un attīstība” ietvaros. Neatbilstību un lauzto līgumu atbrīvoto finansējumu, kas nav izmaksāts vai ir atgūts no finansējuma saņēmēja, var izmantot darbības programmas „Uzņēmējdarbība un inovācijas” 2.1.1.pasākuma “Zinātne, pētniecība un attīstība” aktivitāšu ieviešanai.  Ievērojot iepriekš minēto un, lai nodrošinātu 2.1.1.pasākuma “Zinātne, pētniecība un attīstība” ietvaros pieejamā finansējuma izlietojumu pilnā apmērā, Izglītības un zinātnes ministrija ierosina līdz 2014.gada 27.oktobrim 2.1.1.1.aktivitātes „Atbalsts zinātnei un pētniecībai” pirmās projektu iesniegumu atlases kārtas ietvaros pieejamo finansējuma atlikumu 809 642 *euro* un 2.1.1.3.1.apakšaktivitātes „Zinātnes infrastruktūras attīstība" otrās projektu iesniegumu atlases kārtas ietvaros pieejamo finansējuma atlikumu 31 967 *euro* novirzīt 2.1.1.3.3.apakšaktivitātes projektu īstenošanai, tādējādi palielinot 2.1.1.3.3.apakšaktivitātei pieejamo ERAF finansējumu par 841 609 *euro* – t.i., no 9 070 036 *euro* līdz9 911 645 *euro*.  Izglītības un zinātnes ministrija arī ierosina 2.DPP noteikt 2.1.1.3.3.apakšaktivitātei sekojošus uzraudzības rādītājus:   1. iznākuma rādītājs – izstrādāto vai pilnveidoto zinātnisko institūciju attīstības stratēģiju skaits. Līdz 2015.gada 31.decembrim plānots izstrādāt vai pilnveidot zinātnisko institūciju attīstības stratēģijas 15 zinātniskajām institūcijām; 2. rezultāta rādītājs – Latvijas Republikā zinātnisko institūciju reģistrā reģistrēto zinātnisko institūciju skaita samazinājums. Līdz 2015.gada 31.decembrim plānots, ka zinātnisko institūciju reorganizācijas vai likvidācijas rezultātā tiks samazināts zinātnisko institūciju skaits par 15 zinātniskajām institūcijām.   Vienlaikus 2.DPP uzraudzības rādītāji tiek noteikti reģionālā sadalījumā.  Rīkojuma projekts paredz:   1. precizēt 2.DPP 25.2 punktā noteikto 2.1.1.3.3.apakšaktivitātes mērķi; 2. precizēt 2.DPP 25.6 punktu, palielinot 2.1.1.3.3.apakšaktivitātes projektu maksimālo attiecināmo izmaksu apmēru no 1 500 000 *euro* līdz2 500 000 *euro*; 3. precizēt 2.DPP 33.punkta tabulu „Finanšu plāns (EUR)”, paredzot 2.1.1.1.aktivitātes „Atbalsts zinātnei un pētniecībai” un 2.1.1.3.1.apakšaktivitātes „Zinātnes infrastruktūras attīstība" ietvaros pieejamo ERAF finansējuma atlikumu pārdalīt 2.1.1.3.3.apakšaktivitātei, tādējādi nodrošinot 2.1.1.3.3.apakšaktivitātes ietvaros pieejamo ERAF finansējumu 9 911 645 *euro* apmērā; 4. precizēt 2.DPP 33.punkta tabulu "Uzraudzības rādītāji", papildinot to ar iznākuma rādītāju 2.1.1.3.3.apakšaktivitātei – izstrādāto vai pilnveidoto zinātnisko institūciju attīstības stratēģiju skaits, sasniedzamā vērtība 2015.gadā – 15, un rezultāta rādītāju 2.1.1.3.3.apakšaktivitātei – Latvijas Republikā zinātnisko institūciju reģistrā reģistrēto zinātnisko institūciju skaita samazinājums, sasniedzamā vērtība 2015.gadā– 15; 5. precizēt 2.DPP 33.punkta tabulu "Uzraudzības radītāju teritoriālais sadalījums", papildinot to ar 2.1.1.3.3.apakšaktivitātes uzraudzības rādītājiem reģionālā sadalījumā. |
| 3. Projekta izstrādē iesaistītās institūcijas | Izglītības un zinātnes ministrija. |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātniskās institūcijas, zinātnē un pētniecībā nodarbinātais personāls. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārais novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Rīkojuma projekta izpilde neietekmēs institūcijas cilvēkresursus. |
| 3. | Cita informācija | Nav. |

**Anotācijas III, IV, V un VI sadaļa - projekts šīs jomas neskar.**

Iesniedzējs:

Izglītības un zinātnes ministre M.Seile

Vizē: Valsts sekretāre S.Liepiņa

22.11.2014 9:15

938

I.Kalva

67047941, [inese.kalva@izm.gov.lv](mailto:inese.kalva@izm.gov.lv)